ซ่อมแซมรอยขีดข่วนแบบตื้นตามประเภทของหนังและอุปกรณ์ที่มี ตรวจสอบประเภทของหนังและรอยขีดข่วน ซ่อมแซมรอยขีดข่วนแบบลึก
หลังจากทาน้ำมันลงไปตรงบริเวณรอยขีดข่วนแล้ว ให้คุณใช้สำลี (เช่นสำลีก้อนหรือคอตตอนบัต) เช็ดน้ำมันโดยวนเป็นวงกลมไปรอบๆ รอยขีดข่วน จากนั้นปล่อยทิ้งไว้สัก 1 ชั่วโมงให้น้ำมันแห้งแล้วจึงเช็ดออกด้วยผ้าสะอาด  หากรอยขีดข่วนยังคงไม่หายไปหลังจากเช็ดด้วยน้ำมันครั้งแรกแล้ว ให้คุณลองเช็ดดูอีกครั้งโดยเพิ่มปริมาณน้ำมันและปล่อยทิ้งไว้ให้นานขึ้นอีกเล็กน้อย เริ่มจากทดสอบน้ำมันเล็กน้อยตรงจุดลับสายตาก่อน เนื่องจากน้ำมันอาจซึมลงไปในหนังจนเกิดรอยเปื้อนหรือคราบได้ ใช้ผ้าสะอาด เช่น ผ้าฝ้าย แตะที่ครีมลาโนลินแล้วนำไปเช็ดตรงบริเวณรอยขีดข่วนให้เป็นมุมตั้งฉากกับรอยขาด ครีมลาโนลินจะช่วยซ่อมแซมรอยขีดข่วนให้ดูเรียบยิ่งขึ้น อย่างไรก็ตาม คุณอาจจำเป็นต้องใช้ครีมลาโนลินเช็ดซ้ำหลายๆ ครั้งเพื่อให้รอยขีดข่วนหายไป เริ่มจากทดสอบครีมลาโนลินเล็กน้อยตรงจุดลับสายตาก่อน เนื่องจากครีมลาโนลินอาจทำให้เกิดคราบบนหนังได้ ตรวจสอบประเภทหนังของเฟอร์นิเจอร์ของคุณก่อนเริ่มใช้ขั้นตอนนี้ เนื่องจากขั้นตอนนี้สามารถใช้ได้ผลกับเพียงหนังอนิลินและหนังไบแคสต์เท่านั้น ใช้ไดร์เป่าผมเป่าใกล้ๆ กับผ้าที่วางไว้เหนือรอยขีดข่วน หรือจะนำผ้าชุบน้ำวางรองไว้และใช้เตารีดเปิดไฟอ่อนกดแนบลงไปก็ได้เช่นกัน  หากคุณใช้ความร้อนจากไดร์เป่าผม ให้คุณใช้มือนวดลงไปบนหนังบริเวณรอบๆ รอยขีดข่วน ความร้อนจะช่วยขับให้น้ำมันธรรมชาติในหนังออกมาและเคลือบบนพื้นผิวของหนัง จึงทำให้รอยขีดข่วนบนหนังหายไป หากคุณใช้ความร้อนจากเตารีดและผ้าชุบน้ำ ให้คุณกดแนบเตารีดลงไปนาน 10 วินาทีแล้วจึงยกออกและสังเกตดูที่รอยขีดข่วน หากรอยขีดข่วนหายไป ให้คุณเช็ดหนังให้แห้งและเตรียมนำกลับมาใช้งานดังเดิม แต่หากรอยขีดข่วนยังคงอยู่ ให้คุณทำขั้นตอนนี้ซ้ำอีกครั้ง หลีกเลี่ยงการทำให้หนังเกิดความร้อนจนเกินไป หากพื้นผิวของหนังร้อนเกินไปจนสัมผัสได้ยาก ให้คุณปล่อยทิ้งไว้สักพักให้หนังเย็นลงก่อนเริ่มใช้ความร้อนอีกครั้ง หาซื้อครีมขัดรองเท้าที่มีเฉดสีตรงกับเฟอร์นิเจอร์หนังของคุณ เริ่มจากใช้ผ้าสะอาดหรือสำลีแตะที่ครีมขัดรองเท้าแล้วนำไปเช็ดตรงบริเวณรอยขีดข่วน ถูให้ครีมขัดรองเท้าซึมลงสู่หนังแล้วจึงใช้ผ้าสะอาดขัดตรงรอยขีดข่วนเร็วๆ ให้เงาขึ้นมา  แม้ว่าวิธีนี้จะไม่สามารถกำจัดรอยขีดข่วนได้ แต่ก็ช่วยพรางให้รอยขีดข่วนมองเห็นได้ยากยิ่งขึ้น หากเฟอร์นิเจอร์มีสีที่เข้มกว่า ให้คุณทาแต้มครีมขัดรองเท้าเพิ่มอีกชั้นหนึ่ง และหากคุณพบว่าสีของครีมขัดรองเท้าไม่ตรงกับสีของเฟอร์นิเจอร์หลังจากแต้มครีมลงไปแล้ว ให้ใช้ผ้าชุบน้ำเช็ดออกโดยทันที วิธีนี้ใช้ได้ผลดีกับหนังฟอกสำเร็จรูป (รวมถึงหนังอนิลิน) เนื่องจากครีมขัดรองเท้าโดยส่วนใหญ่ไม่ได้ถูกออกแบบมาให้ใช้กับหนังเกรดเฟอร์นิเจอร์ เนื่องจากหนังแต่ละประเภทมีวิธีการซ่อมแซมที่แตกต่างกัน สิ่งแรกที่คุณควรทำคือตรวจสอบดูประเภทหนังของเฟอร์นิเจอร์ของคุณ โดยหนัง 3 ประเภทหลักๆ ที่มักนำมาใช้ในการทำเฟอร์นิเจอร์ได้แก่ หนังฟอกสำเร็จรูป (finished leather) หนังอนิลิน (aniline leather) และหนังไบแคสต์ (bicast leather)  เฟอร์นิเจอร์หนังโดยส่วนใหญ่ (ประมาณ 85 เปอร์เซ็นต์) ทำมาจากหนังฟอกสำเร็จรูป หนังประเภทนี้จะมีพื้นผิวที่ทนทานต่อการขูดขีดรวมถึงไม่ดูดซับของเหลว หนังอนิลินผลิตจากหนังที่มีคุณภาพสูง ดังนั้นเฟอร์นิเจอร์ที่ทำจากหนังชนิดนี้จึงหาซื้อได้ค่อนข้างยาก หนังอนิลินจะไม่ผ่านกรรมวิธีเคลือบผิว จึงทำให้พื้นผิวของหนังสามารถมองเห็นได้อย่างชัดเจน นอกจากนี้ โรงงานผลิตหนังสัตว์หลายแห่งยังผลิตหนังกึ่งอนิลิน (semi-aniline leather) ที่ทำจากหนังที่มีคุณภาพสูงเช่นเดิมแต่มีการผ่านกรรมวิธีเคลือบผิวเพิ่มอีกขั้นตอน  แม้ว่าหนังไบแคสต์จะเป็นหนังเทียม แต่เฟอร์นิเจอร์ที่ทำจากหนังประเภทนี้ก็ถูกจัดว่าเป็นเฟอร์นิเจอร์หนังเช่นกัน หนังไบแคสต์เป็นหนังที่ได้จากการนำหนังแท้ที่มีคุณภาพไม่สูงนักมาแยกออกให้เหลือเป็นชั้นบางๆ แล้วเคลือบพื้นผิวชั้นบนด้วยด้วยโพลียูรีเทน ผู้ผลิตหลายรายสามารถแนะนำวิธีการซ่อมแซมเฟอร์นิเจอร์ที่มาจากโรงงานของผู้ผลิตโดยเฉพาะ และในบางครั้งทางผู้ผลิตอาจส่งชุดอุปกรณ์สำหรับซ่อมแซมมาให้คุณในราคาพิเศษหรือโดยไม่เสียค่าใช้จ่ายใดๆ แต่หากคุณไม่สามารถขอคำแนะนำจากผู้ผลิตได้ ให้ข้ามไปยังขั้นตอนต่อไป วิธีการซ่อมแซมที่ผู้ผลิตแนะนำขึ้นอยู่กับประเภทหนังที่ใช้ในการทำเฟอร์นิเจอร์ของคุณ รอยขีดข่วนที่เกิดขึ้นบนเฟอร์นิเจอร์หนังมีระดับความรุนแรงหลายระดับแตกต่างกัน รอยขีดข่วนที่ตื้นอาจซ่อมแซมได้ไม่ยากนัก แต่หากเฟอร์นิเจอร์ของคุณเกิดรอยขีดข่วนค่อนข้างลึก คุณอาจจำเป็นต้องซ่อมแซมด้วยวิธีการอื่นๆ ที่แตกต่างกันไป คุณสามารถพิจารณาความรุนแรงของรอยขีดข่วนได้โดยการประเมินด้วยสายตาคร่าวๆ  รอยขีดข่วนแบบตื้นคือรอยขีดข่วนที่เกิดขึ้นเฉพาะบนผิวเคลือบและไม่ลึกไปจนถึงชั้นหนัง รอยขีดข่วนแบบลึกคือรอยขีดข่วนที่เกิดขึ้นลึกไปจนถึงชั้นหนังจนได้รับความเสียหาย คุณอาจสังเกตเห็นเส้นใยรุ่ยขึ้นมาตามขอบรอยขาด หากหนังเกิดรอยขาดจนคุณมองเห็นวัสดุยัดไส้ด้านใน คุณอาจไม่สามารถซ่อมแซมรอยขาดนี้ได้ด้วยตนเองและอาจจำเป็นต้องนำเฟอร์นิเจอร์ส่งซ่อมกับผู้เชี่ยวชาญ รอยขีดข่วนที่ลึกอาจทำให้หนังขาดออกและเกิดการสะสมของสิ่งสกปรก ดังนั้นก่อนเริ่มซ่อมแซมรอยขีดข่วน ให้คุณเช็ดทำความสะอาดพื้นผิวให้ดีเสียก่อนโดยใช้ผ้าสะอาดแตะแอลกอฮอล์เล็กน้อยแล้วเช็ดเบาๆ ตรงบริเวณรอยขีดข่วน  แอลกอฮอล์เป็นสารที่ระเหยอย่างรวดเร็ว ให้คุณปล่อยทิ้งไว้เพียง 10 นาทีจนกระทั่งแอลกอฮอล์แห้งสนิท วิธีนี้ใช้ได้ผลดีกับหนังฟอกสำเร็จรูป แต่หากเกิดรอยขีดข่วนที่ลึกบนเฟอร์นิเจอร์หนังอนิลิน วิธีนี้อาจใช้ไม่ได้ผลมากนัก เมื่อเฟอร์นิเจอร์หนังเกิดรอยขีดข่วนที่ลึก พื้นผิวของหนังอาจไม่สม่ำเสมอและฉีกขาดออกจนมีเส้นใยรุ่ยออกมาตามขอบรอยขาด ให้คุณใช้กรรไกรตัดเส้นใยที่รุ่ยออกมาให้บริเวณรอบๆ รอยขีดข่วนเพื่อให้มีสัมผัสเรียบเนียนยิ่งขึ้น อีกวิธีหนึ่งคือใช้กระดาษทรายละเอียด (ประมาณเบอร์ 1200) ขัดตรงบริเวณรอบๆ รอยขีดข่วนให้เรียบเนียนยิ่งขึ้น ครีมลบรอยขีดข่วนมีคุณสมบัติในการแทรกซึมและเติมเต็มร่องหรือช่องว่างของรอยขีดข่วนบนเฟอร์นิเจอร์ ใช้นิ้วมือหรือไม้พายแต้มครีมตรงรอยขีดข่วนจนกระทั่งเรียบเสมอกับพื้นผิวส่วนอื่นๆ ของเฟอร์นิเจอร์ แล้วปล่อยทิ้งไว้ประมาณ 30 นาที  หลังจากแต้มครีมลบรอยขีดข่วนแล้ว ให้คุณใช้กระดาษทรายเบอร์ 1200 อีกแผ่นขัดตรงรอยขีดข่วนให้เรียบเนียนยิ่งขึ้น คุณสามารถหาซื้อครีมลบรอยขีดข่วนได้จากร้านขายอุปกรณ์ช่างหรือร้านผลิตภัณฑ์เครื่องหนังทั่วไป นอกจากนี้ ผู้ผลิตเฟอร์นิเจอร์หนังบางรายอาจจำหน่ายหรือแถมครีมลบรอยข่วนเมื่อคุณซื้อเฟอร์นิเจอร์หนังกับทางผู้ผลิต หลังจากปกปิดรอยขีดข่วนด้วยครีมลบรอยขีดข่วนแล้ว ให้คุณย้อมสีพื้นผิวตรงบริเวณที่ทาครีมลบรอยขีดข่วนให้เป็นสีเดียวกับบริเวณที่เหลือของเฟอร์นิเจอร์ ใช้ฟองน้ำแต้มน้ำยาลงไปตามแนวที่ทาครีมไว้ให้เสมอกัน  ทาน้ำยาซ้ำหลายๆ ชั้นจนกระทั่งเป็นสีเดียวกับเฟอร์นิเจอร์ของคุณ โดยทาแล้วปล่อยทิ้งไว้ให้แห้งก่อนเริ่มทาชั้นใหม่ทับลงไป คุณสามารถหาซื้อน้ำยาย้อมสีหนังได้จากร้านขายอุปกรณ์เครื่องหนังหรือร้านขายเฟอร์นิเจอร์ที่เชี่ยวชาญด้านเครื่องหนัง น้ำยาเคลือบหนังจะช่วยเพิ่มความทนทานให้กับครีมลบรอยขีดข่วนที่ทาลงไป รวมถึงช่วยป้องกันไม่ให้เกิดรอยขีดข่วนซ้ำอีกครั้งตรงบริเวณเดิม เทน้ำยาเล็กน้อยลงบนฟองน้ำหรือผ้าสะอาดแล้วถูเบาๆ ตรงบริเวณรอยขีดข่วน  ทาซ้ำ 3-4 ชั้นเพื่อเพิ่มประสิทธิภาพในการป้องกัน เช่นเดียวกับน้ำยาย้อมสีหนัง คุณสามารถหาซื้อน้ำยาเคลือบหนังได้จากร้านขายอุปกรณ์เครื่องหนังหรือร้านขายเฟอร์นิเจอร์ที่เชี่ยวชาญด้านเครื่องหนัง คุณยังสามารถหาซื้อชุดอุปกรณ์ซ่อมแซมเครื่องหนังที่รวบรวมทั้งครีมลบรอยขีดข่วน น้ำยาย้อมสีหนัง และน้ำยาเคลือบหนังไว้ในชุดเดียว
ใช้น้ำมันมะกอก เบบี้ออยล์ หรือน้ำมันแซดเดิลเช็ดตรงบริเวณรอยขีดข่วน. ใช้ครีมลาโนลินเช็ดตรงบริเวณรอยขีดข่วน. นำน้ำมันธรรมชาติในหนังออกมาโดยใช้ความร้อนและผ้าชุบน้ำ. ใช้ครีมขัดรองเท้าเช็ดตรงบริเวณรอยขีดข่วน. ดูว่าเฟอร์นิเจอร์ของคุณทำจากหนังประเภทใด. สอบถามผู้ผลิตเฟอร์นิเจอร์หนังเมื่อคุณสังเกตเห็นรอยขีดข่วน. ประเมินความรุนแรงของรอยขีดข่วน. ทำความสะอาดด้วยแอลกอฮอล์. ขัดหรือตัดเส้นใยที่รุ่ยออกมาตามขอบรอยขาด. ใช้ครีมลบรอยขีดข่วน. ทาน้ำยาย้อมสีหนัง. ทาทับด้วยน้ำยาเคลือบหนัง.
https://www.wikihow.com/Repair-Scratches-on-Leather-Furniture https://www.wikihow.com/Repair-Scratches-on-Leather-Furniture https://www.wikihow.com/Repair-Scratches-on-Leather-Furniture
Fixing a Minor Scratch Based on Leather Type and Supply Availability Recognizing the Type of Leather and Scratch Repairing a Deeper Scratch